
CORANUS ARABICE. 


Recensionis Flugelianae 


textum recognitum iterum exprimi 
curavit 


Gustavus Mauritius Redstob, 


Phil. Dr. et in Univers. literar. Lips. Prof. publ. extraord. 


Editio stereotypa. 

Lipsiae 
typis et sumtu Caroli Tauchnitii 

bus inter quietem nocturnam avocasset, Quo factum est, ut demum 
vir honestissimus atque egregius Tauchnitius fil. opus perageret, 
qui insigni qua est pietate consilia paterna religioni habens huic 
negotio honoris magis quam lucri causa suscepto destinatae curae 
diligentiaeque nihil detrahi passus est. 

Meum fuit, ut textum Arabicum, qualis in editione Fligeliana 
extaret, reviserem et a mendis typographicis quam maxime immu- 
nem redderem, in qua re difficillima utinam felix quam sedulus 
fuerim. Nam si negotium laboriosum iam est, scripturae specimi- 
na, qualia e typothetae manibus prodeunt, castigare, tabulas illas 
fixas et continuas, quae duplici materiae superfusione efficiuntur, 
ab innumeris quibus obsitae sunt deformationibus ad statum inte- 
grum revocandi labor paene Herculeus disi potest. Itaque si (quod 
tamen vix timeo) qua in me cadere videatur vituperatio, id difficul- 
tati et diuturnitati operis rogo tribuatur. Quum singuli versus 
Orientalium more asteriscis (qui quod non aliquanto minores ex- 
pressi sunt, res levis nec mea culpa facta est) distinguerentur, in- 
dicem versuum, qui singulis libri paginis continentur, adieci, ita 
ut lector levi opera, quotus quisque versiculus ex computatione 
Fliigelii sit, scire et si placet ad marginem notare possit. Quod- 
si forte eveniat, ut Corani librorum maior delectus, qui hac nova 
impressione efficitur, studio huius libri et linguae Arabicae suc- 
currat, opus satis utile egisse mihi videbor. Lipsiae d. XIX. Fe- 
bruarii MDCCCXXX VIL. 


G. MM. R. 

Panca mihi verba sunt ad eos lectores, qui forte librum, cu- 
iusmodi quodque seculum tantummodo unum seu ferre seu deside- 
rare videatur, postquam modo non solum elegantissime sed etiam 
typis perpetuis exscriptus est, iam eundem iterum in publicum 
prodeuntem mirabuntur. Carolus Tauchnitius, vir de re Jiteraria 
meritissimus nunc ad beatorum domicilia regressus, quum videret, 
quantam etiam sibi illa Corani editione, quae a Clarissimo Fligelio 
facta est, virorum doctorum laudem gratiamque conciliaret, quan- 
tamque, quod ipsum attinebat, libri splendidissimi ars atque habi- 
tus externus admirationem eorum haberet, quibus rei difficultas 
perspicua erat, quanquam iam ea vitae aetate erat, qua natura hu- 
mana gestis magis quam gerendis rebus delectari solet, statuif, 
quasi sibi suaeque famae nondum satisfecisset, quid arte sua pol- 
leret, novo illius editionis Coranicae specimine ostendere, simulque 
(quam enim alii iactant, eam possedit liberalitatem) literis ipsis 
donum splendidum rependere. Quam formam amabat ad portan- 
dum et tractandum commodam libro emittendo destinavit, re ipsa 
suadente, ut textu ipso ab altera editione non differret, et quum 
libros earum linguarum, quas studio nostro non omnino ut proprias 
nobis vindicasse sed ad usus nostros tantum mutuare videmur, haud 
dedecere arbitraretur, si habitu suo domestico non plane exueren- 
tur, Arabum indoli paulo magis quam in priore editione factum 
esset indulgere decrevit. Quod opus susceptum iuvenilis vigoris 
senex, congesto plane novo sumtuoso instrumentorum apparatu, 
aggressus est tanto gdore, ut iamdudum absolutaum esset, nisi 
mors inopina, quae sine turbatione esse non poterat, virum ad su- 
premum usque vitae diem negotiosissimum mediis ex occupationi- 

